Allempoña c̈hap allempoch a'poctachet ñeñt̃ atet̃ nane't̃ Moisés po'ñoñ ñeñt̃cha' atet̃ yec̈ha' judionesha' . Ñehua , ñeñt̃ña ñoñetspa' atet̃ oten : “ Ñerra'm esempoch cheyore'ten coyanesha' , ñerra'm asheñorr pue'maret̃oll ñeñt̃ e'ñe po'mot̃erpa' neñetepa' Partsocop . ” Ñam̃a po'poñ Moisés po'ñoñ ñeñt̃ atet̃ ne't̃ , ñeñt̃pa' atet̃ oten : “ Muetsatenetepa' epm̃a arot amapa' epm̃a yepec̈ho'ye' ñeñt̃cha' net Yomporecop . ” Ñeñt̃o'marña allempo c̈hap allempoch a'poctatet Yomporecop ñeñt̃ atet̃ anaret̃ po'ñoñ , ñeñt̃ña cheshat̃ollpa' allent̃a anmet Jerusaléño , allcha' a'poctachet Yomporecop .
